
Veresegyházán úttörőpark épült! Sejtes Györgyi és 
Kelényi Marika pajtás tudósít bennünket erről: , Színes 
faházikók állnak rajta. Nyáron már táborozók éneke 
vidámította a vidéket. Most van épülőben az ifjúsági ház. 
Az iskolánk új és emeletes. Sok-sok új létesítmény van 
községünkben. Műutat is építenek — ez éppen a mi 
utcánkban történik, a Petőfi Sándor úton." 


. 


Mályinkán, a Bükk legszebb részén laknak Győrffi 
Mártáék. Márta, a negyedikesek őrsvezető-helyettese így 
számol be életükről: , A Bükkben, a Csondró völgyben, 
az Odvaskő réten van egy forrás. Ezt a kazincbarcikai 
természetjárók kiépítették és szeptemberben felavatták. 
Az Odvaskő arról nevezetes, hogy ott bujdosott a híres 
betyár, Vidróczki. Sok történet és dal járja róla. A forrást 
mi is megnéztük, kirándultunk, labdáztunk. Nagyon jó 
volt." 

há 


, Dobra verjük, hogy a Heves megyei Állami Építőipari 
Vállalat Augusztus 20. szocialista brigádjától könyveket 
kaptunk. Öt nagy csomagban hozták. Volt köztük regény 
és meséskönyv is. Azt mondta a tanító bácsi, hogy a téli 
és a tavaszi szünidőben haza is vihetünk, hogy otthon is 
olvassunk belőlük. Kiss Gabriella harmadikos őrsvezető- 
helyettes, Mályinka." 


ak 


Szeretsz ugye rajzolni? Nyilván a tévét is szívesen 
nézed? Biztosan előfordult már, hogy műsor után kedved 
kerekedett lerajzolni azt, amit láttál. Nos, most itt az 
alkalom a nagy pályázatra! Kísérd figyelemmel az Iskola- 
televízió adásait — közösen az iskolában általában nézi- 
tek. 

Készítsetek rajzot arról, amit láttatok, ami megragadta 
a képzeleteteket, amire soká kívántok emlékezni. A pá- 
lyázatokat természetesen mutassátok meg tanítótoknak, 
és küldjétek el a következő címre: Országos Pedagógiai 
Intézet Vizuáiis Nevelési Tanszéke, Budapest 1406 VII., 
Gorkij fasor 17—21. A munkátok 45x 55 cm-nél nagyobb 
ne legyen! Írjátok rá rajzotokra, hogy melyik iskolateleví- 
ziós adás alapján készült. A beküldési határidő: 1974. feb- 
ruár 15. 


ha 


A budapesti szabadság-hegyi Eötvös úti hetes napközi 
kisdobosai Dezső Kati nénitől tanulták a következő, ver- 


ses mondókával összekötött játékos rajzot. Aki nem 
ismeri, tanulja meg és csinálja utánuk! 

Vágjatok ki kb. 5 cm széles és 15 cm hosszú rajzlap- 
csíkot. Az alsó harmadát hajlítsátok középig felfelé, a 
felső részt pedig lefelé, a másikig. Rajzoljatok és fessetek 
rá egy tulipánt. Virágjának fele az alsó, fele pedig a felső 
részre essék. (1. kép) Nyissátok most ki a felső részt és 
a tulipán alját egészítsétek ki paprikaformára. (2. kép) 

A vers első sora: TULIPÁNBÓL PAPRIKA. Hajtsátok 
az alsó részt lefelé, s az üres féllapot egészítsétek ki kisfiú 
képévé (3. kép), így lesz PAPRIKÁBÓL JANCSIKA. Ha 
a felső részt ismét lehajtjátok, a tulipánkorona Jancsika 
fejére kerül (4. kép), és JANCSIKÁBÓL KISKIRÁLY 
— végül az alsó részt felhajtva KISKIRÁLYBÓL TULIPÁN 
lesz. (5. kép) Örülni fog, akinek a képsort a vers mondása 
közben végig mutogatjátok! 


Boldog új esztendőt, 
jó egészséget, sok szép sikert kíván 
minden kedves olvasójának 
a KISDOBOS szerkesztősége 


Adjon Isten minden jót 
Ez új esztendőben: 
Fehér kenyér dagadjon 
Fűzfa tekenőben; 

Bor, búza, kolbász 
Legyen mindig bőven; 
A patikát felejtsük el 
Ez új esztendőben! 


Január elöl jár, 
Február a nyomán, 
Március szántóvető, 
Április neveltető, 

Május szépen zöldellő, 
Június nevelő, 

július érlelő, 

Augusztus csépelő, 
Szeptember gyümölcshozó, 
Október borozó, 
November telelő, 
December pihenő. 


NÉPKÖLTÉS 


HAUSVWIRTH MAGDA rajza 


(Kék nefelejes — el ne felejtsd ! 


1. Január az új esztendő kezdete. 
Ilyenkor tervekkel tele, remény- 
kedéssel, nagy lendülettel kezdesz 
munkához. Határozd el, hogy 
mindent nem másként, hanem 
jobban kívánsz ezentúl végezni! 
E havi mellékletünk órarend- 
házikóját készítsd el. Ezentúl nem 
kell keresgélned, hol is az óra- 
rend — állítsd a házikót könyves- 
polcodra vagy tanulóasztalodra. 


Vedd elő könyveidet, vajon a 
borító kék lapja nem rongyos-e? 
Ha a táskád rendben van már, 
nézd meg a polcod! Tégy a fiókok- 


ba tiszta papirost. Készíts leltárt 
a könyveidről — hisz karácsony- 
kor nyilván gyarapodott könyv- 
tárad. 

2. Az őrs is készítsen számadást: 
mit teljesítettetek a , Nem térkép 
e táj" vállalásaiból? Merre járta- 
tok, mit láttatok? Vajon az expe- 
díciós naplótokat szépen és rend- 
szeresen vezettétek-e? Vegyétek 
elő a kisdobos próba-, leporellót "! 
Olvassátok el újra, mi van felso- 
rolva a , Feladataim egész évben" 
oldalon. És mit karikázhattok be 
a , Választható — téli időszakra" 


oldalon — ha már teljesítettétek? 
3. Tartózkodjatok sokat együtt 
is a friss levegőn! Ha van hó, akkor 
a szánkózás, hóemberépítés közös 
öröme vár rátok — ha pedig 
nincs, akkor a meleg szobában jól- 
esik együtt a társasjáték, tévézés. 
Készítsétek el együttesen a lapunk 
14. oldalán található szobai teke- 
játékot. Ha kész, és a játékszabá- 
lyokat jól megjegyeztétek, indul- 
hat a játék! Jó szórakozást! 

4. A Kisdobosok Évkönyvét még 
januárban is megvásárolhatod az 
újságárusoknál. 


. ÜxYata jeleníti: A 


LEGKEDVESEBB LEÉVELEM 


Ezt a kitüntető címet most alapí- 
tottam. Írtam már máskor is, hogy 
nagyon várom a leveleket és mind- 
egyiknek igazán örülök; válaszolok is 
valamennyire. De minden hónapban 
akad egy-egy különleges, amit leg- 
szívesebben belevetítenék a világ- 
űrbe, hadd lássa meg minden gyerek: 
mert egyszerre szép az a levél, okos, 
tartalmas, kedves is, 

Mindez ráillik a kálócfai kisdobo- 
sok levelére. Nekik ajándékozom te- 
hát először ezt a címet, és ezennel 
bemutatom mindenkinek , legkedve- 
sebb levelem"-et: 


Feladó: 


8988 Kálócfa, Zala megye 
Általános iskola 


Kedves Űr Kata! 


A mi őrsünk neve Mókus őrs. Őrs- 
vezető-helyettes vagyok. Vezetünk 
őrsi naplót. Az erdész bácsi szólt, 
hogy szedjünk makkot. Most kezd 
potyogni. Az árából bőrfocit veszünk. 
Fegyveres erők napján eljött egy ka- 
tona. Hozta a 2. sz. expedíciós paran- 
csot. Gyurmából csináltunk harci esz- 
közöket. Kiállítottuk. Üdvözöl 


Péteri Zsolt. 4. o. 


Krónikás vagyok. Közlöm a túra- 
tervünket, amit a , Nem térkép e táj" 
feladathoz készítettünk. 


1. Búvóhely a cserben 
2. Iskolánk és utcája 
3. Látogatás a tsz-ben 
4. Séta a régi faluban 
5. Kirándulás a mókushoz 

6. a méhesi vadászkastélyhoz, 
7. Jáhomba, a romokhoz, 

8. Porszombatra, 

9. Zalabaksára, 

0. a Balatonra. 


Szente Csaba 3. o. 


Sportfelelős vagyok az őrsben. Me- 
gyünk Baksára és Porszombatra fo- 
cizni. Van magasugró pályánk is. A 
Miska bácsi. hozta el a homokot, ami- 
kor szeres volt a tsz-ben. Szeretünk 
ugrani. Legjobb ugrónk Péteri Zsolt, 
90 cm-t ugrik. 


Mészégető István 3. o. 


Öregek napján ünnepélyt tartunk, 
műsort tanulunk. Bál is lesz. Délután 
kettőkor kezdődik. Estig ott marad- 
hatunk. A mamám is ott lesz. Gyere 
el te is Űr Kata! 

Kaszás Csaba 4. o, 


A Hóvirág őrsben vagyok őrs- 
vezető-helyettes. A lányok is beszáll- 
nak a futballcsapatba, mert a fiúk ke- 
vesen vannak. Sokat rúgunk. Me- 


gyünk majd Zalabaksára, meccsre, az 
ottani kisdobosokkal. Győzni szeret- 
nénk. 

Horváth Erzsébet 3. o, 


Sportfelelős vagyok, a játékokra 
vigyázok. Van 1 tollaslabdánk, 10 ug- 
rókötelünk, 6 doboz társasjáték, 1 
pöttyös labda, 1 céllövő, 1 sakk. Vi- 
gyázunk rájuk. Apu sokszor van kór- 
házban. Öcsi első osztályos. Segítek 
neki és anyunak is. 


Kovács Brigitta 3. o. 


Pénztáros vagyok. A Kisdobos árát 
beszedem a lányoktól. Én osztom ki 
a kisdobos bélyegeket is. Szívesen 
csinálom. 


Kónya Edit 2. o. 


Én vagyok az őrsi postás. Amikor 
megjön a Kisdobos, én osztom ki a 
gyerekeknek. Mindenkinek jár Kis- 


al 


£pL ALL EGEEYAEVAeeeeEeaeaEBEe 


dobos. Az árát beviszem a postára. 
Örülünk, amikor megjön a Kisdo- 


bos. 
Kámán Judit 2. o. 


Tisztaságfelelős vagyok. A tiszta- 
ságért piros, a rendetlenségért fekete 
pontot adok. Ikertestvérem a Gyön- 
gyi. Egyformák vagyunk. Senki se 
ismer meg bennünket. 


Kisbóli Ibolya 3. o. 


MARTIN-HAJDÚ JÚLIA 


Ruhája zöld tüskerengeteg, 
ézbe gyűjtik gyerekek; 

Mi lehet? 
Kati, Pisti, Sári szedi, 
csinál nyulat, macskát, egeret, 
sünit, csacsit, lovat, gyereket, 
Geszti tündért készít Sári, 
-Királyfit meg Kati gyártja, 
"Készen van a tündér vára, 
Mehetnek már geszti-bálba! 


Én krónikás vagyok. Az őrsi nap- 
lóba írok. Ragasztunk bele képe- 
ket és rajzolunk is. Szép a naplónk. 
A te képed, Űr Kata, az őrsi falunkon 
van. 


Kisbóli Gyöngyi 3. o. 
ae 


Biztosan megértitek, miért volt 
számomra a legkedvesebb ez a levél- 
sorozat. Mintha filmen látnánk, úgy 
pereg előttünk két őrs tartalmas, 


HULLAHÓ 


Mine ió 2 Sárvárról küldték az Entzbruder 
átl Dezső általános iskola negyedik b. 
kisdobosai. 
n terem és ősszel hullik, SZABÓ PIROSKA és PENDLI GYÖNGYI 
barna, fényes, hű de sok! munkája 


érdekes élete. Szívesen tartoznék 
közéjük, mondhatom! Nagyon érde- 
kelt aza néhány mondat, amit maguk- 
ról írtak a kisdobosok. Melegszívű, 
jóhumorú, tettrekész gyerekek; örü- 
lök, hogy levelező pajtásuk lehetek! 

Sok ehhez hasonló levelet írjatok 
majd ti is, kedves többi kisdobosok! 
Ezzel szereztek nekem igazán ,,bol- 
dog új évet" — melyhez hasonlót 
kíván nektek is 


Ún Kata 


WAGNER JÁNOS rajzai 


Nyúgyadászat 


Álom, bálom, dudálom, 
Róka jár a határon. 
Meglátja a nyuszikat, 
Kap utánuk nagyokat. 


De a nyuszi oly okos, 


ANTAL BEÁTA  Elfut onnan hamarost. 


kisdobos verse 
DOMBÓVÁR 


Róka koma mehetsz haza, 


Zrínyi ált. iskola Nem sikerült a lakoma! 


NAGY KATALIN 


ttem 
ókát 


GAÁL ÉVA rajza 


vBori és Lajos szerelmesek" — ez olvasható a Boriék 
kerítésén hajnal óta. Minden lécen két-két betű szorong, 
sovány betűk, csak így fértek el. Görcsös-csomós a fa — 
ki tud arra írni rendesen! —, reszketnek a vonalak, mint 
akit áram ütött. De a kréta messzire világít, még az a 
szerencse! Aki elmegy a ház előtt, föltétlenül meglátja 
! az írást. Sokan járnak erre, itt visz az út a befagyott bé- 

kástóhoz. Ott csúszkál a fél falu ilyenkor szünidőben, 
hát olvassák az írást jó sokan. Éppen ezt akartam! Mert- 
f hogy én írtam oda a hirdetést. 
; Csakhogy nem is igaz, ez a baj! Bori egyáltalán nem 
d szerelmes belém, nem is értem, hogy miért. Talán mert 
hatodikos, én meg negyedikes vagyok, meglehet. Akkor 
] í meg minék hívott meg hozzájuk a téli szünetre, nem 
! tudom?! Lehet, hogy a tejföl miatt történt csak, ez igazán 
nagy kár lenne, és szégyen is. Az én mamám a Bori mamá- 
; jától veszi a tejfölt a pesti piacon, és még túrót is. Ráncos 
túrót árul a Bori mamája, én azt szeretem. Fehér ruhába 
pólyázza a kis túrókat egyenként, amikor kibontjuk, 
olyan ráncos, mint az ujjam, ha sokáig pancsolok. 
Kicsit féltem is, mit szól majd Bori, ha meglátja a kerí- 
tést 
Csak sokára látta meg. Rengeteget dolgozik reggel 
mindig, például felforralja a tejet. De csak a macskának 
mer belőle, nekem odaszól, hogy tudok merni magam- 
nak. Ágyazni is ő szokott, úgy püföli a párnát-dunnát, 
j hogy csak kapkodom a fejem, pedig nem is mérges, nem 
hiszem. 

Végre indult vízért az utcai kútra, fölkapta a kis kannát. 
Kaptam én is a másikat, a nagyot; még üresen is nehéz 
volt. Leért egészen a földig, verdeste a lábamat. Így 
aztán Bori bőven lehagyott, mindig is lehagy, előresza- 
lad egyedül. Most megállt a kiskapuban, nézte, hogy von- 
szolom a nagy kannát. Nézhette, akkora volt az, mint 
egy birka, csak sima és kék színű. Mikor utolértem, Bori 
kicserélte a kannákat. 

— Kisfiúnak kis kanna kell — ezt mondta, és otthagyott. 


Csak visszafelé látta meg a kerítést. Letette a kannát, 
úgy olvasta figyelmesen. 

— Valami tilolt-fejű írhatta — közölte velem, amikor 
utolértem. 

Nem tudtam, hogy mi lehet az, de láttam, hogy dühös 
is, gondoltam, az jót jelent. Fölemeltem mind a két kan. 
nát, olyan nehéz volt, hogy amikor elindultam, ráléptem a 
saját lábamra. De Bori legalább láthatta! Csak nem nézte 
sajnos, fölkapott egy marék szalmát, radírozta a kerítést, 

— Csak tudnám, ki lehet az a Lajos? — mérgelődött 
félhangon. 

Nem tudta, hogy én vagyok! Mondtam én a mamám. 
nak, százszor is, ne hívjanak engem Öcsinek. Most itt van! 
Bori nem tudja, hogy Lajos az én nevem. Akkor persze 
hogy hiába mesélgettem neki napok óta arról, hogy a fon- 
tosabb királyokat mind Lajosnak hívták! Eszébe se jutott 
— pedig ezt akartam —, hogy én is lehetek fontos Lajos, 
ha majd nagy leszek. 

Akkor határoztam el, hogy lelövöm a rókát, vagyis 
hogy segítek. Bori nagyon félt a rókától. Én is nagyon 
féltem, csak nem mondtam senkinek. A Bori papája már 
napok óta emlegette, róka jár a környéken, panaszkod- 
nak a szomszédok, hogy viszi a csirkét. És esténként nem 
is feküdt le rendesen, csak úgy ruhástul dőlt az ágyra 
a konyhában; leste a rókát. A sörétes puska is az ágyon . 
volt. Minket beparancsolt a szobába, hogy aludjunk. 
Könnyű azt mondani! Bori még csak jól járt, ő a mamájá- 
val aludt egy szobában, a rókás éjszakákon még hozzá is 
bújhatott. De én egyedül voltam az első szobában, azt 
mondták, az a vendégé. És ott állt még a karácsonyfa. 
Szép karácsonyfa volt különben, csak potyogott a levele, . 
ami nappal nem baj, de éjszaka folyton találgattam: nem 
a róka neszez-e. 

Este a vacsoránál megkértem a Bori papáját, hogy őr- 
ködhessek vele éjszaka. Jókor kértem, mert egy kicsit 
bűnös volt éppen, és így beleegyezett. Kocsonyát főzött 
délelőtt a Bori mamája, kitette a kamrába. De a papája 
azt mondta, nem jó az úgy, nem fagy ott meg estig, és 


kivitte a külső kamrába. Egyedül hordta ki a tányérokat, 
nem segített neki senki, mert a családja haragudott, hogy 
mit okoskodik, én meg nem mertem; nem értek a kocso- 
nyához. Este aztán, amikor vacsorázni akartunk, éppen 
őmiatta nem lehetett, mert a kocsonyák tetején vékony 
jégréteg képződött, olyan hideg volt odakint. A Bori ma- 
mája azt mondta, most korcsolyázhatunk rajta, ha akarunk, 
megenni nem lehet. És szalonnát tett az asztalra, meg tejet. 

Hogy Bori papája szó nélkül megitta a tejet, abból gon- 
doltam, nekem is megengedi a virrasztást. Így is lett. 
Borin láttam, nagyon csodálkozik, de lehet, hogy csak 
álmos volt. A papája azt mondta, én a szobában álljak les- 
ben, vagyis az ablakon figyeljem, nem látok-e az udvaron 
valami jelet. Semmit se láttam, olyan sötét volt kinn. 
Benn a szobában is sötét volt persze, kicsit nyitva is 
hagytam azajtót a konyhára, jobb, ha hallom, hogy a Bori 
papája ott szuszog. Ő becsukta később, ami nagy kár volt, 
mert olyan csönd lett a szobában, hogy meghallottam 
a fülemet. Máskor még sose hallottam, hogy zúg, meg 
dobol a fülem, icipicit csak, de teljesen magától. Egy 
ideig hallgattam, aztán odavettem magam mellé a kis 
vekkert, jó volt, hogy ketyegett, nem féltem annyira. 
Csak a lábam húztam fel az ágyra, mert eszembe jutott, 
hogy milyen furcsa-magas ágy ez, alá is bújhatna valaki. 

Aztán elaludtam. De. ezt csak akkor vettem észre, 
amikor felébredtem. Felébredtem, felriadtam: a szobá- 
ban neszezett valami! Nem a karácsonyfa, nem a fülem, 
az biztos! A szekrény felől jött a nesz. Olyan kaparászás 
féle, meg mozgolódás, és valami morgás is. A róka van 
a szekrényben, nem vitás! 

— Róka van a szekrényben! — ordítottam az ágy sar- 
kából. 

Nagy dübörgés támadt a hangomra a szekrényben; 
dübörgött a fülem is. Kirontottam a konyhába. Bori is 
kirontott a másik szobából, ő ébredt fel az ordításra, 
meg a mamája. A papája ott aludt az ágyon, aprókat hor- 
kantott. Rávetettem magam, felmarkoltam a puskát mel- 
lőle, lőni akartam, az biztos. De felébredt a Bori papája 


u út 7" 


í 


— vagy lehet, hogy álmában tette még — és kicsavarta 
a kezemből a puskát. 

Hatalmas lövés dördült. Én az udvar felől hallottam, 
de Bori nagyot sikított, a papája meg rámordított. Úgy- 
hogy ebből azt gondoltam: én lőttem mégis valahogy. 

A Bori mamája addigra felgyújtotta az én szobámban 
a villanyt, és egyedül, és fegyver nélkül kinyitotta a szek- 
rényt. Hatalmas szőrgombolyag bukott a lába elé, meg- 
penderedett ott, aztán átvágott a konyhán, felugrott 
a kilincsre. Eddig csak a Boriék macskájától láttam, 
hogy így nyitja ki az ajtót. . . 

— Valaki bezárta a macskát a szekrénybe — mondta 
a Bori mamája, és úgy nevetett, hogy le is ült a konyha- 
székre nevetni. 

Akkor két ember jött be a konyhába, a szomszéd meg 
a nagyfia. A döglött rókát ledobták a küszöbre, letették 
a faklumpákat is mellé. Úgy jöttek be, harisnyában, és 
elmesélték, hogy lőtték le a rókát. Már a tyúkól ajtaját 
böködte az orrával. . . 

Bori papája pálinkát tett az asztalra, Bori meg gyorsan 
behordta a kocsonyát. Öt tányérral hozott, öten voltunk 
szereplők. Lerakta a kemencére, hogy felengedjen rajta 
a jégréteg. A szomszédok sokat meséltek, hangosan. Mi 
meg hallgattuk mindannyian, még a macska is visszajött, 
felugrott Bori ölébe. Egyszer csak a Bori mamája felpat- 
tant és akkorát kiáltott, hogy azt hittem, újabb róka van. 

— A kocsonya! Felolvadt a kemencén! 

Most a Bori papája nevetett nagyon, meg a két szom- 
széd is, csapkodták a térdüket. Bori is felugrott, messze 
röpült az öléből a macska. Csak állt a kocsonyák mellett, 
majdnem sírt. 

— Én így szeretem. Anyukám is így csinálja — mond- 
tam akkor hirtelen. 

Ez nem volt igaz egészen, mert anyukám nem is tud 
kocsonyát főzni. De ha tudna, én így szeretném. Bori 
odatett elém egy tányérral, kanalat is adott hozzá. Meg 
leszelt egy karéj kenyeret, a gyürkéjét éppen; úgy lát- 
szik észrevette, hogy mindig is azt kértem. 

Sárga villamos robog a városban. 
Sokat kanyarog, csenget. Az egyik 
megállónál tovább állunk. Gyerekek 
szállnak fel. A Béke utcai iskola má- 
sodik bé osztálya. Kötött sapka, sál 
rajtuk, mivel hideg van. Vajon hová 
mennek ilyen időben? — Dorozs- 
mára, környezetismeret órára! Ha 
eltelik az óra, utána villamossal visz- 
sza a városba. No, akkor nyilván is- 
merik jól szülőhelyüket! Szerencsém 
van, hogy ilyen ügyes gyerekekkel 
találkoztam. Vajon mit mutatnának 
meg az idetévedőnek? 

A vélemények megoszlanak: az út- 
törőházat, a Tiszát, a Fogadalmi 
templomot és.a város környékét. 


Ki mit tanácsol? 


Merre van az úttörőház? 


Úttörő tér 3. olvasom a táblán, miközben fél szefnem 
az integető Hámán Katósokat kíséri. Az Uttörő térről 
kis utca halad a ház mellett. Mit gondoltok, mi a neve? 
Kisdobos utca! Borbola Istvánnak hívják a Balázs Béla 
írónk nevét viselő úttörőház igazgatóját. Huszonhét szak- 
körbe járnak ide a gyerekek a város harminc iskolájából. 
Reggel nyolctól este nyolcig , üzem", sőt nagyüzem van 
itt! Egyik teremben néptánc együttes próbál, van köztük 
vagy negyven kisdobos. Ügyesen ropják, közben énekel- 
nek. Halkan lépkedek kifelé, nehogy megzavarjam őket, 
de a daluk soká kísér. 


A só, a palánk meg Hunyadi János 


Sok száz esztendeje nagy-nagy érték volt a só. Az 
a város, melynek sótára volt, hatalmas és gazdag lehetett. 
1222-ben II. Endre királyunk az Aranybullának nevezett 
híres okmányban — erről később majd tanultok — ki- 
mondta: az ország középső részében Szolnokon és Sze- 
geden tartassék csak só! Vagyis a város gazdaggá vált már 
ebben az időben! Vára is volt Szegednek, s ezt palánk 
vette körül. Ha veszedelem fenyegette a környék népét, 
kitárva kapuit befogadta őket. Márpedig veszedelem 
akadt elég: tatárjárás, később meg a török. Addigra kő- 
bástyái voltak már a várnak, s gyakran lakott falai között 
a törökverő Hunyadi János. Innen vonult Nándorfehér- 
várra — a mai Belgrádba — 1456 júliusában, ahol élete 
utolsó nagy győzelmét aratta a törökön. 

SZÖGEDEBE 


Krasznik és Odessza 


Van ám itt még más, érdekes történet, mely más ország- 
gal köti össze Szegedet! Nem tudom írtak-e már verset 
az oroszrozsról? Ha nem, nagy kár. Versbe vagy dalba 
kívánkozik a története. Az első világháború idején tör. 
tént, hatvan esztendeje immár. Egy feketeszéli tanyai 
gazda is bevonult katonának. Századával Krasznik mellett 
hatalmas rozstáblában várta a parancsot. A nap sütött és 
ő, a parasztember morzsolgatni kezdte a rozs szemét, 
Vajon nagyobb-e, kövérebb-e, mint odahaza? Soká vár- 
ták a parancsot. Így aztán a mi emberünk telitömte a 
zsebét a szépszemű rozzsal, s amikor hazatért, itthon / 
elvetette. Az oroszrozst azóta is ismerik Szegeden! 

És Odesszát is! Ez a szovjet város testvérvárosa Szeged- / 
nek. Az újszegedi szép, modern kerület ezt a nevet viseli, 
Így senki sem csodálkozik azon, ha fejkendős, ráncos- 
szoknyás néni azt kérdi a buszon: 

— Mondja, lelköm, merre mönjek Odessza felé? 


A Tisza nélkül Szeged nem volna Szeged. Szeszélyes ez 
a szép folyó, az is volt mindig. Ha jó kedve támadt, ellátta 
minden jóval a várost: hallal, gyékénnyel, náddal, madár- / 
ral, tojással s a jól tartott áradásos tisztásokról szénával. 
Etette, ruházta a népet, hiszen a gyékényből saru, bútor, 
sátor készült. A madártojás és a hal jó étel volt, a széna 
meg az állatnak élelem. De gyakran megvadult a Tisza: 
1879-ben szinte lemosta a térképről a várost. Csak a pa- 
lánk, meg a belváros néhány kőháza emelkedett ki a ten- 
gerből. Megrázó volt ez, és az egész világ összefogott, 
hogy a város felépüljön újra. Szegednek van egy nagy- 
körútja, csakúgy, mint Budapestnek. Ez a nagykörút 
akkor, az árvíz után épült, és a következő neveket viseli: 
Római, Brüsszeli, Párizsi, Londoni, Moszkvai, Bécsi körút. 
E városok lakói is segítettek, hogy Szeged felépüljön rom- 
jaiból. 


Torony a toronyban 
8 Amikor az a régi, nagy árvíz elvo- 
nult, a szegediek fogadalmat tettek, 
hogy templomot állítanak. Így épült 
fel a Fogadalmi templom. Tornyai 
majd száz méteresek, és harangjátéka 
közismert. Minden esztendőben a 
Dóm téren, a templom előtt tartják 
az ünnepi játékokat. Amikor az épí- 
téshez hozzákezdtek, egy többször 
átépített másik tornyot kellett előbb 
lebontani. Igen ám, de ebben egy 
nyolcszögletű, még sokkal régebbi 
toronyra bukkantak. A szakértők 
megállapították, hogy bizony, nem- 
csak Szeged, de egész Magyarország 
egyik legrégibb épülete került elő. 
Soká tartott a huzavona, mi legyen 
ezzel? Végül is a múzeum igazgatójá- 
nak szava döntött, és helyreállítot- 
ták. 


! A remekes szűcs fia 


A múzeumigazgató szobra ma ott 
áll szemben a templommal. Egyetemi 
előadótermek előtt, oszlopok között 
hazánk nevezetes fiainak szoborcsar- 
nokában mosolyog ránk. Igen, neve 

; eggyé forrt a városéval, az igazság- 
kereséssel, 1919-cel, amikor a Tanács- 
köztársaság mellé állt. No, ugye min- 
denki tudja már, hogy a Kincskereső 
Kisködmön írója ő, Móra Ferenc. 
Mennyi minden elfér egy ember éle- 
j tének ötvenhat esztendejében! Mú- 
zeumigazgatás, ásatások vezetése, re- 
gények, újságírás. Vidám-mosolygós 
j és könnyes történetek gyermekko- 
Í ráról, s azokról az időkről, melyek- 

: nek tanúja, résztvevője és hű króni- 

kása volt. 


Vajon miről írna ma? 


Ha ma élne Móra Ferenc, bizonyára megírná, hogy kül- 
. földi egyetemisták is tanulnak a városban. Van aki távoli 
Afrika szülötte és nálunk tanulja Szegeden az orvosi tudo- 
mányokat. Sokat írna nyilván a város üzemeiről: a Textil- 
. — művekről, a Ruhagyárról, a Kenderfonóról. És persze 
. — a csípős-erős paprikáról, melyet az ő idejében kézzel 
vágtak, szüreteltek, szárítottak. Ma viszont ez is üzem- 
ben történik gépekkel. A paprikától már csak egy lépés, 
hogy a Szalámigyárba menjen, hiszen a híres magyar sza- 
lámi és egyéb hentesáru készül itt. 


A gyevi törvény 


Móra Ferenc írta Mátyás deákról — vagyis a királyról, 
aki deákként álruhában járta az országot —, hogy meg- 
látogatta Gyevit, s a bíró roppant fennhéjázását úgy bün- 
tette meg, hogy míg mások jutalmat, tisztséget, rangot 
kaptak, addig a bírónak magának kellett rámondani a 
szöveget minden adomára: , kivéve a gyevi bírót". Nos, 
Gyevi — Algyő. S Algyő Szegedhez tartozik. Tíz évvel 
ezelőtti lexikonban meg sem említik mai nevezetességét : 
azt, hogy az ország egyik legnagyobb olaj- és gázlelőhelyét 
tárták fel folyamatosan 1966-tól 70-ig. Akkor, amikor a 
mai első és második osztályosok megszülettek! Hatalmas 
fémhengerek, titokzatos csővezetékek, gáztartályok lát- 
hatók itt. Az olajmezőt kőolajvezeték köti össze a száz- 
halombattai finomítóval. Bizonyára megírná Móra azt is, 
milyen más egy mai olajkályhás vagy gázfűtéses otthon. 
Bármennyire szép volt gyermekkorában a búboskemence 
— mégis jobb helyen van az ma már a múzeumban. 


Sok mindenről írhatna még az író: 
Toncsi néniről, Csury Imrénéről, a 
Béke úti iskola tanító nénijéről, a 
hasznos kis kezek kisdobosainak ve- 
zetőjéről, aki a dóm óráját férjével 
együtt megreparálta, átfestette, és 
naponta feljárt sok emeletes magasba, 
ellenőrizni, indítani. Julika néniről 
— dr. Szücs Istvánnéról —, aki az 
országban a legelsők között lett az 
úttörőcsapat vezetője és ma, nyug- 
díjasan is éppen olyan lelkes mint 
akkor. Kirándulásokról, vidám, mu- 
latságos számháborúról, ahol döntet- 
len lett az eredmény és a barátság 
győzött. Nagyszerű. emberekről és 
gyerekekről, akiknek, ha az ember 
meghatottan dicsérő szót dadog, meg- 
vonják a vállukat és annyit szólnak: 
Ugyan már, hiszen mi van abban? 
Szögedében ez így szokás. . . 

A nagy író már régen nem él kö- 
zöttünk. Éppen idén február 8-án 
emlékezünk halálának negyvenedik 
évfordulójára. Művei azonban halha- 
tatlanok. S halhatatlan élete példája 
is. Az a szenvedélyes szeretet, mely- 
lyel városához, szülőföldjéhez ragasz- 
kodott. Ahogy kutatta és felmutatta 
értékeit, és ahogy munkálkodott 
azok gyarapításán. Ez a példa vezeti 
a mai kisdobosokat is expedíciós út- 
jaikon. 


GÖRÖG JÚLIA rajza : 

SZŐNYI GYULA rajza 


a. 

Se szeri, se száma annak a sok szép könyvnek, amit 
a magyar szabadságharcról írtak. Hát még a megíratlan 
történet mennyi, amit csak egyes vidékek szájhagyománya 
őrzött meg! Erdő az, nem berek, tenger az, nem patak, 
vagy legalább az lehetett, míg újabb zord idők el nem 
temették a negyvennyolcat meg a. negyvenkilencet. 

Ezek közül a megíratlan hagyományok közül való a csó- 
kai csata is. Akkor hallottam, mikor még kerek volt a 
magyar világ. Aki mesélte, Farkas Szilárd, az én regé- 
nyembe is belementett csókai papom, már meghalt. De 
Krsztpogocsin Vládó szerb nemzetbeli célszerű ember, 
aki meghitelesítette a történetet, még él, s tanú rá, hogy 
akármilyen hihetetlennek hangzik, így volt, ahogy követ- 
kezik. 

A csókai csata különben történetnek olyan kicsike, 
amilyen kicsike falunak Csóka. 

Odaát Torontálban, a Tisza mentén gubbaszt ez a jám- 
bor kis falu, aminek, úgy tudom, a nagy változásokban 
sem változott meg a neve. Csöndes, békességes magyarok 
lakták negyvennyolcban. Jó macskaugrás hozzá egy másik 
kis falu: Szanád. Azt meg csöndes, békességes szerbek 
lakták. 

Csókai magyaroknak, szanádi szerbeknek soha világ- 
életükben semmi bajuk nem volt egymással. A szanádi 
asszonyok a csókai Tiszára jártak le vízért, a csókai gyere- 
kek pedig a szanádi füzesbe jártak át szedrezni. S mikor 
a fiatal magyar szabadságnak ellensége támadt, a járásbeli 
emberek mind a két faluból elmentek az egy hazát szol- 
gálni. Akik meg otthon maradtak, azok szántogattak, 
vetegettek, szép békességben, s amikor pihenőre tértek, 

igaz szívvel könyörögtek az Istenhez, hogy minél előbb 
vezéreljen haza mindenkit a maga tűzhelyéhez. 

Mire azonban kalászok aranyát lengette a szél a búza- 
mezőkön, nem volt, aki learassa őket. Az emberéknek 
eszükbe se jutott a földanya, aki kenyérrel fizeti meg a 
sebeket, amiket gyermekei ekével hasítanak rajta. Piacon, 
utcasarkon karéjba verődtek az emberek, s lángolt a sze- 
mük, égett az arcuk a haragtól. 

— A rácok az ellenséghez álltak! — rázták az öklüket 
a csókai magyarok. — Mink vagyunk itthon, és ők akar- 
nak kiirtani bennünket! 

— Az ám, ha hagynánk magunkat! 

— Cudar világ lesz — súgták-búgták a szanádi szerbek. 


— A magyarok földönfutókká akarnak tenni bennünket. - 


— Az ám, ha hagynánk magunkat! 

S a szanádi asszonyok nem jártak többé vízért a csókai 
Tiszára, pedig nagyon forró volt a nyár. S a csókai gyere- 
kek nem mentek többet szedrezni a szanádi füzesbe, 
pedig a szeder sohase volt olyan nagyszemű, mint azon 
a nyáron. 

Mire a pitypalattyok legszebben szóltak a ringó vetés- 
ben, Csókán is, Szanádon is leszedték az emberek a pad- 
lásablakból a kaszát, ki is fenték élesre, de nem búzát 
aratni, hanem embert kaszálni. 

Verőfényes, áldott nyári délután volt, mikor a két falu 
megindult egymás ellen. 

— Hát a kis bicebócától el se búcsúzik kelmed? — 
törülgette a könnyét a csókai bíróné, mikor az ura az olda- 
lára kötözgette az isten tudja hol szerzett rozsdás kardot. 

A kis bicebóca Mariska volt, virágszemű kislányuk a 

csókai bíróéknak, s búcsúzott volna is tőle az apja, de 
. Mariskának egyszerre nyoma veszett. Százan százegyfelé 
adtak keresni, elszéledt az egész falu; de nem lelték 
. se hírét, se hamvát. Öreg este lett, mire megint össze- 
verődtek a népek, s akkorra beestellett a csatának is. 

— Bizonyosan a rácok kezére került! — hörögte két- 
ségbeesetten a bíró. — Hanem most már az Isten legyen 
nekik irgalmas! 

De hát a szanádiaknak se volt álmuk azon az éjszakán. 
Mert az ő bírójuk Milicája is elveszett éppen a hadba- 
indulás előtt. Ég nyelte-e; föld nyelte-e, nem találták 
sehol, pedig mindent tűvé tettek érte. 

— Biztos, hogy a csókai magyarok csalták el, forduljon 
el tőlük a csillagos ég! — törülgette verejtékes homlokát 
az apa. S egész éjszaka talpon állva leste, lehet-e már 
indulni kegyetlen hadba. 

Harmathullajtó hajnalhasadásra már mind a két falu 
odakint volt a mezőkön. Még a kutyák se maradtak ott- 
hon. Ott sündörögtek: a gazdáik körül, s meg sem tudták 
érteni, miért kapnak annyi rúgást. 

A piros hajnalsugarak vidáman táncoltak az éles kaszá- 
kon, a nádasokban keleplő gólyák barátságosan kívántak 
egymásnak kedves egészségére az éjszakai nyugodalmat, 
s hajnali pirosság, gólyakelepelés, pitypalattyszó mind 
ezt mondta: 

— Emberek, szeressétek egymást, mint ahogy a Te- 
remtő mindnyájatokat szeret. 

Az embereken azonban nem fogott a hajnal szava. 
Kemény léptekkel marsoltak előre, s összehúzott szem- 
öldökkel lesték, feketéllik-e már előttük az ellenség? 

Éppen a határdomb tövében értek össze. Nem is ők, 
hanem a csókai meg a szanádi kutyák. S mikor az embe- 


rek már lekapták a vállukról a kaszát, a szanádi bíró szű- 


rébe is belekapott a Bodri kutya, a csókai bíró nadrágját 
is megrántotta a Tisza kutya. 

— Hamm, hamm, hammar, hamm, hamm, hammar! — 
biztatták előre a gazdáikat. 

A két haragos ember odalépkedett az árokpartra, s 
hirtelen visszahökkent mind a kettő. Az árok fenekén, 
a lapulevelek alatt ott aludt édesen Marika meg Milica. 
A nagy hadikészülődésben elbódorogtak hazulról, aztán 
összetalálkoztak, és eltévedtek a vetések közt. Ahol az 
este rájuk borult, el is aludtak, egymásra borulva, mint 
az oltáron az írott angyalok. Marika szanádi búzavirá- 
gokat szorongatott a csöpp tenyerében, Milica fekete 
hajában csókai pipacsok piroslottak. S mind a kettőnek 
maszatos arcocskáján harmatgyöngyök ragyogtak, amiket 
a tiszta kék ég hullajtott rájuk. 

A két apa szét akarta rángatni az alvó gyerekeket. 
Mind a kettő felnyitotta a szemét, s még összébb bújtak 
álmosan hunyorgó pillákkal. 

Marika szólalt meg előbb. Elfintorította a bimbószáját, 
és rámutatott az apja kardjára: 

— Ejnye, de csúnya nagy bicskája van édesapámnak, 
ugyan tessék elhajítani! 

És a csókai bíró elhajította a rozsdás kardot. 

— Ejnye, édesapám — utánozta Milica is a pajtását —, 
minek hordozza a vállán azt a nagy botot? 

Erre a szanádi bíró is elhajította az öreg mordályt, és 
helyette Marikát kapta az ölébe. A csókai bíró meg 
Milicát ölelte magához, s egymás kezét fogva állt a két 
vezér a két sereg közé. 

De lett is erre olyan örömriadal, hogy a szanádi varjak 
mind a csókai határba repültek tőle, a csókai csókák meg 
a szanádiba. 

Ilyen szép csata volt a csókai csata. 


BARABÁS ÉVA 
Júz mellett 


Rejtelmes fénye 
csalogat, csábít, 
bűvölő lángja 
ezer talány. 
Árnyéka néha 
libbenőn lobban 

s reszketőn táncol 
szobád falán. 
Melege mellett 
álomba ringat 
altatót zsongó 
mesés varázs. 
Szűnik a tűz már, 
hamvad a lángja, 
immár az álmod 
őrzi parázs. 


MARÉK VERONIKA rajza 


TASNÁDI VARGA ÉVA 
Jűz — Jűz... 


Tűz — tűz... 

Piros tüzet lobbant a kályha, 
tűz — tűz, 

piros kabátot dob a fákra. 


Tűz — tűz, 
piros az ágy, piros az asztal, 
tűz — tűz, 


recseg-ropog és úgy marasztal. 


Tűz — tűz, 

játékos manók járnak táncot, 
tűz — tűz, 

reggel óta csak erre várok. 


Tűz — tűz, 
libegő piros, szép a fénye, 
tűz — tűz, 
ablakon át nézünk a télre. 


SIMAI MIHÁLY 


Gyufaláng 


Gyufaláng, 

de falánk! 

Ide-leng és oda-ráng. 
Megenné az irkalapot, 
nagytáskát és kiskalapot, 
fölfalná az új ruhánk. 


Gyufaláng, gyufaláng, 
haragszik rá anyukánk. 


Szép-komolyan magyarázza, 
hozzányúlni nem szabad, 
mert a láng 

elszalad, 

tűz lehet belőle, nagy! 


Uzsonnára gyerekestül 
karikástól, kerekestül 
megenné a házakat! 


Gyufaláng, 

de falánk! 

Csukjuk gyorsan a kályhába, 
ott hegyezze a fogát, 

ott egye a tűzifánk! 


Csukjuk gyorsan a kályhába, 
bárhogy kelleti magát. 
Melengessen, ne égessen, 
arra való, ami láng. 


Gyufaláng, gyufaláng, 
bárhogy ugrál a falánk; 
hallgatunk rád, 
anyukánk! 

J MARÉK VERONIKA munkája 


Kemény téli időben, amikor sen- 
kinek sincs kedve a szabadban tartóz- 
kodni, jól elszórakoztat a szobában 
felszerelhető tekejáték, amelynek lé- 
nyege, hogy kilenc felállított ,,babá- 
ból" három , ütéssel" minél többet 
kell a lábáról leverni, leütni. A hozzá- 
való játékfelszerelést könnyű elkészí- 
teni. Elsőként egy felállító táblát kell 
készítenetek, vagyis a kilenc bábu 
helyét kijelölő, kartonból, farostle- 
mezből, padlóborító PVC-ből vágott 
lapot. Ennek mérete kb. 32x32 cm 
legyen, s rajzoljatok rá egymástól 
12—12 centiméternyire három sor- 
ban 3—3 köröcskét (1. ábra). A pon- 
tos kijelölés úgy történik, hogy a 
tábla négyzetformájának sarkait vo- 
nallal összekötve meghúzzátok annak 
átlóit, így megkapjátok azok metszés- 
pontjában a tábla középpontját (K). 
Ebből négy irányban lemért 12 cm-nyi 
távolságban, majd a sarkokban, kije- 
lölhetitek valamennyi felállítási pont 
helyét. Ezeket vagy színezéssel vagy 
ráragasztott kis színes körlapocskák- 
kal jól láthatóvá teszitek, s a tábla 
készen is van. 

A táblát olyan helyre kell tennetek 
a földön, illetve a padlón, hogy pon- 
tosan egyik sarka fölé erősíthessétek 
az , ütőgolyót", amiről még beszé- 
lünk. Ez a hely lehet például két szo- 
ba között, az ajtónyílásban, ami fölé, 
az ajtó felső, vízszintes szemöldökfá- 
jába egy kis szöget kell vernetek (2.) 
amelyre az , ütő" zsinórjára kötött 
hurkot ráakaszthatjátok. Szemescsa- 
vart is behajthattok a szemöldökfába 
(3.), ez esetben a zsinór végére rugós 
kapcsot, , karabinert" kössetek. Ilyen 
kapocs minden kisdobosövön két 
példányban is függ, többnyire fel- 
használatlanul. A hurkon, illetve kap- 
cson függő ütőt a játék befejeztekor 
könnyen levehetitek, így nincs útban. 

Magát az ütőt legegyszerűbb, meg- 
felelő formájú, kiürült hajmosószeres 
flakonból készítenetek (4.). A flakon 
kupakját fúrjátok keresztül és vezes- 
setek át rajta vastagabb zsineget, 


majd csavarjátok vissza a helyére 
A flakonba súlyosbítás céljából előző 
leg felemagasságig homokot vagy ka, 
vicsot tölthettek. A zsinór felső vé 
gére kerül a már leírt hurok vagy ka. 
pocs; hosszát akkorára vegyétek, 
hogy a flakon 8—10 cm-rel legyen a 
padló fölött. A nyugalomban levő 
vütő" alá tegyétek a felállító táblát 
úgy, hogy egyik sarokpontja éppe 

alája kerüljön. Most állítsátok a pon. 
tokra a tekebábukat, ezek szintén 
flakonok lehetnek. Nagyon alkalmas 
a karcsú és kisméretű , SUPER MO 

6" flakonja (5.). 

A játék legfontosabb szabálya: a 
felfüggesztett , ütőt" kézbefogva és 
félrehúzva kissé oldalra irányított lö. 
késsel kell útjára — a bábuk közé 
indítani, mert ütése csak visszafelé ér- 
vényes. Ütés után el kell kapni, ne- 
hogy ide-oda lengjen, s további bábu- 
kat üssön el. Nyomban utána másod- 
szor, majd harmadszor üt a soron le- 
vő játékos. A három ütéssel ledön- 
tött bábuk számát írjátok fel. Újbóli 
bábuállítás, és jön a következő játé- 
kos, három ütéssel. Őrsök közötti 
versenynél az első játékos után saját 
őrsének következő tagja folytatja a 
meghagyott bábuk leütését; újraállí- 
tásra csak akkor kerül sor, ha mind 
a 9 bábu eldőlt. 


FERKAI LORÁNT 
NEZNEM a EEEN EBTT ST RON TÁTETT ET TTTET TET SETA 


ÓRAREND-HÁZIKÓ 


A ház rajzát vágjátok körül. A szag- 
gatott vonalak mentén hajtogassátok, 
a pöttyös széleken ragasszátok össze, 
de a háztetőt hagyjátok nyitva. AZ 
órarendet először írjátok bele, majd 
a magyarázó rajzocskák szerint alakít- 
sátok hengerré és ragasszátok rá a 
kék fenéklapra. Szúrjatok át rajta 
hurkapálcát, helyezzétek a tetőn át 
a házba. Most beragaszthatjátok a 
tetőt. A kinyitott ajtó belső szárnyára 
ragasszátok rá a számsort. Így a hen- 
gert elforgatva leolvashatjátok az 
órarendet. 

1. Vízszintes: 2. Dolgozók szava 9. Első 
sor 14. Húshoz tálalják 15. Sirám 16. RRRR 
17. Erős ital 18. Televízió 19. Tagadó szócs- 
ka 20. Hozzámegy 23. Óv 24. Női becenév 


A keresztrejtvény sarkában levő rejt- 
vény megfejtéséhez segítséget nyújt a ke- 
resztrejtvény három sora. (Kettős mással- 
hangzók egy kockában.) 


eküldési határidő: január 20. 


. A megfejtéseket küldjétek a Kisdobos szerkesztősége 
1502 Budapest, Postafiók 100 címére. 

A jubileumi rejtvénypályázat decemberben befejező- 
dött. Új rejtvénysorozatot indítunk januártól decemberig, 
mely reméljük hasonló örömöt nyújt majd nektek. A 
jutalmazás módjáról részletes leírást adunk februári szá- 
munkban. 

"Most januárban is küldjétek be a két megfejtést, mert 


k 
a 


ez már az első jutalomképhez szükséges. 


A december havi helyes megfejtés: 


A tettek beszélnek. 2. Kiskörei vízlépcső. 3. Petőfi 
e. 4. Mi valánk a legelsők, kik tenni mertünk a honért. 


26. ...asszony (kuruzsló) 28. Könyvet 
egészségtelenül lapoz 31. 1000 A 33. Ah- 
hoz ikerpárja 35. Vétel ellentéte 36. Étel 
39. Gémeskút része névelővel 40. Legfon- 
tosabb eledelünk 42. Magát bosszantja, 
bele . . . 43. Idea 44. Megveti fekhelyét 45. 
Ukrajna fele 47. ZŰ 48. Kislányok játék- 
szere 51. Férfinév 53. Havas vidékre 
mondjuk 54. Harci támadás 55. STA 56. 
Füzet. 

Függőleges: 1. Nem hall 3. Közlekedési 
vonalak rendje 4. Katasztrális rövidítése 
5. Második sor 6. Hazai 7. A tanítás ideje 
névelővel 8. Régi aprópénz 10. Harmadik 
sor 11. Forgat 12. Termőföld 13. SZTK 
betűi 17. Olasz folyó 21. Szoros ellentéte 
22. Aprócska 25. IA 27. Ilyen orr is van 
29. Indulatszó 30. Legallyaz 31. Idegen 
eredetű szó, összetételekben villamossá- 
got jelent 32. Lábasa 34. Ablak része 37. 
Összerakós építőjáték neve 38. Mókushoz 
hasonló rágcsáló 41. Vendéglői lap 46. Ál- 
latok tartózkodási helye 48. Favágó szer- 
szám 49. Nem egész radír 50. Merész 52. 
Szája. 

2. A piros négyzetben levő rejtvény 
megfejtéséhez segítséget kaptok a körök- 
ben levő betűk összeolvasásával. Először 
a kék, majd a lila, zöld, piros, fekete vo- 
nalakkal összekötött betűket olvassátok 
össze. 

Csak a sárga, illetve vörös négyzetben 
levő betűrejtvények megfejtése küldendő 
be! 

